संक्षेप करने के लिए दस्तावेज़: घर के आयाम और उसकी बनावट हमारे रिश्तों को विकसित होने का आधार देती है. 

घर के अंदरूनी हिस्सों का इस्तेमाल कैसे हो, कमरों का विभाजन किस तरह हो और खुली जगह कितनी रहे- इससे हमारे घुलने-मिलने के अवसर और सीमाएं तय होती हैं.

लेकिन हमारे रिश्तों को बनाने में सिर्फ़ जगह का हाथ नहीं होता. अमरीका के उटाह प्रांत की ब्रिघम यंग यूनिवर्सिटी की रिसर्च रिपोर्ट 2019 के मुताबिक घर को लेकर हम जितने सकारात्मक रहते हैं, हमारे रिश्ते उतने ही स्वस्थ होते हैं.

कार्ली थॉर्नोक पेशे से इंटीरियर डिजाइनर हैं. उन्होंने पश्चिमी अमरीका के 164 परिवारों पर शोध करने वाले दल का नेतृत्व किया.

इन सभी परिवारों में बच्चे थे. वे अलग आय वर्ग के थे और उनके घरों का आकार अलग था- कुछ घरों में प्रति व्यक्ति 100 वर्ग फुट से भी कम जगह थी.

शोधकर्ताओं ने दो साल तक इन परिवारों के चार बुनियादी पहलुओं पर भौतिक वातावरण के प्रभाव का अध्ययन किया. ये पहलू थे- स्नेह, भावनात्मक जवाबदेही, स्वीकार्यता और फ़ैसले लेना.

बच्चों और उनके माता-पिता से सर्वे के कुछ सवालों के लिए रेटिंग देने को कहा गया, जैसे- "घर में मुझे भीड़भाड़ लगती है", "घर के सदस्यों को लगता है कि वे जैसे हैं परिवार को स्वीकार्य हैं".

शोधकर्ताओं ने उनके जवाब को घर के आकार, परिवार की आमदनी, कमरे और परिवार के सदस्यों की संख्या के आधार पर परखा. 

उन्होंने पाया कि प्रति व्यक्ति जगह बढ़ने से परिवार की ख़ुशहाली बढ़ रही थी. लेकिन इस बात ने उन्हें हैरत में डाल दिया कि जगह से ज़्यादा जगह के बारे में परिवार के ख़याल ने रिश्तों पर असर डाला. 

घर से जुड़ा अतीत 

हमारे घर हमें कैसे प्रभावित करते हैं इसकी धारणा बचपन से ही बनने लगती है. 

जिन घरों में हम बड़े होते हैं उनको देखकर हम घर के बारे में अवचेतन में बनी प्राथमिकताओं और धारणाओं को बेहतर ढंग से समझ सकते हैं.

डॉ. टोबी इसरायल डिजाइन साइकोलॉजिस्ट हैं. उन्होंने "Some Place Like Home: Using Design Psychology to Create Ideal Places" किताब लिखी है.

वह मानती हैं कि हर व्यक्ति की एक विशिष्ट परिवेश आत्मकथा होती है- उस जगह से जुड़ा एक निजी इतिहास होता है जो अवचेतन में मौजूद रहता है. 

भौतिक स्थानों के साथ जुड़ी हमारी संवेदना समय के साथ संशोधित होती है, दोहरायी जाती है या ख़ारिज की जाती है.

इसरायल का कहना है कि बचपन के घरों से मौजूदा घरों की तुलना करना उस स्थान से...\nसंक्षेप उसी भाषा में जिसमें दस्तावेज़ है:
घरों का आकार हमारी ज़िंदगी को आकार देता है. बुनियादी तौर पर घर वह जगह है जहां परिवार के लोग साथ रहते हुए अपना सुख-दुख बांटते हैं.